cyanic-selkie/wikianc huggingface dataset:
MacArthuri stipendium
Vanuselised piirangud puuduvad. Stipendiumi summa on 625 000 $. Summa antakse kätte viie aasta jooksul kvartaalsete osamakstena. Erinevalt Guggenheimi stipendiumist, taotlusi MacArthuri stipendiumi saamiseks vastu ei võeta.
Esimesed stipendiumid jagati välja 1981. aastal. Eestlastest on MacArthuri stipendiumi saanud 1984. aastal Alar Toomre. Tollal oli stipendiumi summa väiksem (Toomre sai viie aasta jooksul 230 000 $).
Västmanland
pisi|püsti|Västmanlandi asukoht Västmanland on Kesk-Rootsis asuv ajalooline maakond (rootsi keeles landskap). See piirneb Södermanlandi, Närke, Värmlandi, Dalarna ja Upplandi maakonnaga.
Saare matkarada
pisi|Saare matkarada Saare matkarada (ka Saare õpperada) on matkarada Lääne maakonnas Lääne-Nigula vallas Saare külas. Rada jääb Silma looduskaitsealale ja kulgeb Sutlepa mere kallastel. Raja pikkus on 1 km.
Ookeanipõhja puurimisprogramm
pisi|Puurimislaev Joides Resolution Ookeanipõhja puurimisprogrammid on rahvusvahelised teadusprogrammid, mille eesmärgiks on ookeanide ja merede põhjast informatsiooni kogumine Maa geoloogilise ajaloo, geoloogiliste protsesside, kliima muutumise ning muu nendega seotu kohta.
Informatsiooniallikaks on vastavatel laevadel kogutavad puursüdamikud ookeani- ja merepõhjast. Siiani on läbi viidud kolm üksteisele järgnenud puurimisprogrammi, millest viimane kestab praegugi: DSDP (Deep Sea Drilling Project), ODP (Ocean Drilling Program) ja IODP (Integrated Ocean Drilling Program). Nende programmide multidistsiplinaarne uurimistegevus ja tehnoloogiline areng on edukaks näiteks pikaajalisest rahvusvahelisest koostööst. Saadud tulemused on olnud murrangulise tähtsusega arusaamade kujundamisel Maa ajaloo ja globaalsete protsesside kohta.
Koaala
Koaala ehk koala (Phascolarctos cinereus) on koaalalaste sugukonda kuuluv kukkurloom.
Klassifikatsioon
Koaalade süstemaatika pole päris selge. Osades allikates on koaaladel klassifitseeritud 3 alamliiki:
Levik
Koaalad elavad peamiselt Ida-Austraalias.
Kirjeldus
pisi|left|Isane koala pisi|right|Emane koala
Koaala on Austraalia üks tuntumaid loomi. Uus-Lõuna-Walesi suguharude keeles tähendab koala "ei joo".
Koaala on esmaklassiline ronija ja võib elada mitu aastat puude otsas maa peale laskumata.
Kehakuju
Koaaladel on teravad küünised ja nad suudavad klammerduda ka täiesti sileda puukoore külge ning ronida üles toidu poole. Koaalad võivad kasvada kuni 85 cm pikkuseks.
Eluviis
Koaala magab keskmiselt 18 tundi ööpäevas.
Koaala on suurepärane ujuja. Kui ta veest välja tuleb, siis lakub ta oma kasuka kuivaks ja neelab selles olnud vee alla.
Toitumine
Koaala on kukruline ja toitub ainult teatud liiki kummipuu- või eukalüptilehtedest, mida sööb mõnikord kuni 1 kg päevas. Eluks vajaliku vee saab ta toidust.
Paaritumine
Emastel koaaladel on korraga üks järglane. Emaslooma kukkur avaneb tahapoole ja selle ava on suunatud enamasti maapinna poole. Kuigi see tundub ohtlik, siis ei kuku noored koaalad sealt välja. Koaalapoeg jääb emaslooma kukrusse kuni kuueks kuuks, kus ta areneb nisast emapiima imedes. Seejärel kannab ema teda edasi aasta jooksul seljas.
Koaala tüümus
Varaseima koaala tüümuse kirjelduse on avaldanud anatoomiaprofessor Johnson Symington (1900). Symington kirjutab, et tüümuse kehad jäeti varem tähelepanuta või peeti neid sülje- või lümfinäärmeteks. Symingtoni lahti lõigatud 30 cm koaala kaelas paiknesid kaks tüümuse sagarat, mõlemad keskmiselt 15 mm pikad, 12 mm laiad ja 3 mm paksused. Tüümuse sagarad koosnesid koorest ja säsist ning Hassalli kehadest.
Koaala embrüol on tuvastatud tüümus, mis on embrüonaalses arengujärgus.
Ohustatud
20. sajandi alguses kütiti koaalasid nende hõbehalli karusnaha pärast.
Tänapäeval on koaalad loomaliigina kaitse all, sest nad on väljasuremisohus.
Cāṇakya
Tšaanakja (sanskriti चाणक्य Cāṇakya) (umbes 350–283 ema) oli Vana-India poliitik ja filosoof, Maurja dünastia esimese keisri Tšandragupta (u 340–293 ema) nõuandja, kes aitas keisril võimule tõusta. Tšaanakjat peetakse traditsiooniliselt ka Lõuna-Aasia klassikalise poliitilise teose "Arthaśāstra" autoriks, keda raamat mainib nimede Kautilja ja Višnugupta all. Tšaanakjat ja Kautiljat on võimalik pidada samaks isikuks ja lokaajata koolkonna esindajaks.
Ehkki Tšaanakja mõju ulatab üle kogu Lõuna-Aasia ning tema õpetused on kõikjal omaks võetud, on ta pärit siiski Indiast. Teda peetakse majandusteaduse ja politoloogia algatajaks. Läänes on Tšaanakjat nimetatud India Machiavelliks, ehkki tema tööd on Machiavelli omadest 1800 aastat varasemad. Tšaanakja oli õpetaja muistses teaduskeskuses Takšašilās ning vastutas Maurja keisririigi loomise eest, mis oli esimene suurriik India subkontinendil. Gupta dünastia lõpul läksid ta tööd kaotsi ning avastati taas alles 1915. aastal.
Vallo Mänd
Vallo Mänd (sündinud 20. septembril 1975 Tartus) on eesti trompetist.
Ta õpetab trompetimängu Saku Muusikakoolis.
Ta on esinenud ansambel Kala koosseisus.
Nutikell
pisi|MetaWatch Strata Optic Green (MW3006) Nutikell on käekell, millel on lisaks aja- ja kalendrinäitudele mitmeid nutitelefoni või pihuarvuti omadusi. Nutikella kasutataksegi peamiselt Bluetoothi kaudu nutitelefoniga või tahvelarvutiga suhtlemiseks, et võtta vastu kõnesid, vastata sõnumitele ja meilidele, mängida muusikat ja videoid.
Kellade eri mudelitel võib olla mitmeid lisaüksusi:
Kellal võib olla puuteekraan, vibroalarm, äratus, samuti võimalus alla laadida uusi rakendusi.
Spordikelladel võivad olla ajavõtufunktsioon, teekonna jälgimine ja graafiline esitus, pulsimõõtja, kaloriloendur, unekvaliteedi jälgija, veekindlus (ka nt sukeldumise seisukohalt).
Nutikell võib koguda informatsiooni väliste või sisemiste andurite abil. Nutikella tulevad märguanded sissetuleva kõne, SMS-i, e-kirjade, kalendri, börsiuudiste, ilma kohta ning suhtlusvõrgustikest. Nutikell võib saada andmeid muudelt vahenditelt või arvutitelt. Kell võib toetada traadita side tehnoloogiaid, nagu Bluetooth, WiFi ja/või GPS.
Tuntuimad tootjad on Samsung ja Sony.
Algusaastad
pisi|Pulsari käekell, millel on juba LED-ekraan Esimene digitaalkell oli Pulsar, mida 1972. aastal hakkas tootma Hamilton Watch Company. Pulsar tuli 1978. aastal turule nimega Seiko, kuigi rahvasuus jäi kell endiselt Pulsariks. 1982. aastal ilmus Pulsari kell NL C01, mis võimaldas kasutajal salvestada 24 tähemärki, tehes seda tõenäoliselt esimese käekellana maailmas. Personaalarvutite kasutuselevõtuga 1980ndatel hakkas Seiko arendama kellade arvutiga ühendamist. The Data 2000 kell (1983) tuli turule koos välise klaviatuuriga, mis edastas andmed kellale traadita ühenduse abil. Selle kella nimi tulenes tema võimest salvestada kuni 2000 tähemärki. D409 oli esimene Seiko mudel, millel oli küljes andmesisestuse võimalus ehk kellale oli peale ehitatud miniatuurne klaviatuur. Selle mälu oli väike, vaid 112 numbrit. Kell ilmus 1984. aastal kuldse, hõbedase ja musta variandina. Sellele mudelile järgnesid paljud teised Seiko käekellad.
Seiko RC Seeria
RC-1000 (1984) oli esimene Seiko mudel, mis ühildus arvutiga. Kell ühildus enamiku tolle aja populaarsete arvutitega, seal hulgas Apple II, II+ ja IIe, Commodore 64 IBM PC, NEC 8201, Tandy Color Computer, mudel 1000, 1200, 2000 ja TRS - 80 Model I, III, 4 ja 4p.
RC-20 ilmus aastal 1985, tootenimega "Seiko Epson". See oli SMC84C00 8-bit Z - 80 mikroprotsessor, millel oli 8 KB ROM ja 2 KB RAM. Sellel oli memode salvestuse funktsioon, kalkulaator, 42 × 32 piksliga puutetundlik LCD-ekraan. Täpselt nagu RC-1000, võis ka see olla ühendatud personaalarvutiga.
Linuxi kell
Juunis 2000 esitles IBM prototüüpkäekella, mis töötas Linuxi tarkvaral. Esialgsel versioonil oli ainult 6 tundi kestev aku, mida hiljem suurendati 12 tunni peale. Kellal oli 8MB mälu. Kella täiustati hiljem kiirendusmõõturi, vibreeriva mehhanismiga märguannete tarvis ja sõrmejäljesensoriga. IBM hakkas koostööd tegema Citizen Watch Companyga, et luua WatchPad. WatchPadil oli 320 × 240 QVGA ekraan ja operatsioonisüsteemiks Linux 2.4. Kellal on ka kalendriprogramm, Bluetooth, 8 MB RAM ja 16 MB välkmälu. Citizen lootis turustada kella üliõpilastele ja ärimeestele, kuid projekt lõpetati 2001.-2002. aasta paiku.
2013
pisi|Samsung Galaxy Gear Uuringufirma Current Analysis analüütik Avi Greengart tegi ettepaneku, et 2013 võiks olla nutikellade aasta, kuna komponendid on saanud piisavalt väikse kuju ja on piisavalt odavad. Lisaks on paljudel tarbijatel juba nutitelefonid.
2013. aasta 5. juuli seisuga tegelesid nutikellade arendustegevusega Acer, Apple, BlackBerry, Foxconn / Hon Hai, Google, LG, Microsoft, Qualcomm, Samsung, Sony ja Toshiba.
Teadus- ja tehnoloogiaajakirjanik Christopher Mims on välja pakkunud järgmised punktid nutikellade tuleviku osas:
Alain Mabanckou
pisi|Alain Mabanckou (2017) Alain Mabanckou (sündinud 24. veebruaril 1966 Pointe-Noire'is) on Kongo Vabariigi kirjanik, ajakirjanik ja luuletaja, ta kirjutab prantsuse keeles. Lisaks on ta kirjanduse professor California Ülikoolis Los Angeleses.
Nutikell
Nutikellade loend
pisi|Samsung Galaxy Watch
Alain Mabanckou
Ta sündis aastal 1966 Pointe-Noire'is, kus veetis ka lapsepõlve. Pointe-Noire'is lõpetas ta bakalaureusena Karl Marxi lütseumi. Seejärel õppis ta aastani 1988 õigusteadust Brazzaville'is Marien Ngouabi Ülikoolis. Aastatel 1989–1993 õppis ta õigusteadust Paris Dauphine Ülikoolis.
Tema raamatutest on eesti keeles ilmunud aastal 2019 Loomingu Raamatukogus "Katkine Klaas" (originaalis Verre cassé, ilmunud aastal 2005 Pariisis).
Kõrgenenud vererõhk
Kõrgenenud vererõhk ehk hüpertensioon (ladina keeles hypertensio) on vereringe haiguslike seisundite ja häirete kompleks inimestel ja paljudel imetajatel, mil arterites on korduvate mõõtmiste tulemusel püsivalt normaalsest vererõhust kõrgem vererõhk ja selle tulemusel tekivad organismis muutused (sealhulgas patoloogilised), aga võivad kaasneda ka kriitilised olukorrad, mis vajavad kohest erakorralist meditsiinilist abi (hüpertensiivne kriis, kõrgrõhuline ajuhaigus, aordidissektsioon, kopsuturse jt).
Hüpertensioon võib olla ka indutseeritud ja põhjustatud ravimite (nt kemoteraapia ravimite) manustamisest.
Kõrgvererõhkhaiguste klassifikatsioon Eestis
Kõrgvererõhkhaigusi (Morbi hypertensivi) klassifitseerivad Eesti tervishoiusüsteemis töötavad arstid RHK-10 alusel, peatüki IX (Vereringeelundite haigused) alampeatükkides, mida vajadusel täpsustatakse teistesse peatükkidesse klassifitseeritud alamjaotistega.
Kõrgvererõhkhaiguste rahvusvahelise klassifikatsiooni kohandused RHK-10 alamjaotistena
Babüloni protsessioonitee
Babüloni protsessioonitee (ka Babüloni protsessioonitänav või Aibur-šabu ) oli Uus-Babüloonia riigi pealinnas Babülonis tähtsaim tänav, ehitatud peajumal Marduki austamiseks.
Kirjeldus
pisi|vasakul|Babüloni kaart, kus on tähistatud olulisemad [[ehitised, sealhulgas protsessioonitee]] Protsessioonitänav ei olnud ehitatud liikluseks (seda oli ta teises järjekorras), vaid see oli protsessioonitee Marduki austamiseks. Tee kulges Eufratiga paralleelselt Marduki templi ja tsikuraadikompleksi juurde, kohe Ištari väravast läbimisel tuli mööduda paremale jäävast kuningalossist.
Tänav oli ka kindluste osa. Paremal ja vasakul tõkestasid vaadet tänavat piiravad kõrged, seitsme meetri paksused kindlusemüürid. Sellisel kujul ulatus tänav eelkindlustusest kuni Ištari väravani. Iga vaenlane, kes tahtis tungida linna, pidi liikuma seda tänavat mööda, kuid sel juhul muutus Aibur-šabu talle surmateeks.
Sillutis
pisi|Babüloni protsessioonitee läbilõige Ištari väravaid läbiv tänav oli kõige esinduslikuma kujundusega ja ühtlasi kõige laiem, sillutatud 7,5 meetri laiuselt kiviplaatide ja tellistega. Tänava laius oli 23 meetrit.
Teekate oli tehtud järgmiselt: loodusliku asfaldiga ülevalatud telliskivikihile paigaldati tänava keskel ruudukujulised lubjakiviplaadid (külje pikkus 1 meeter), tänava servadel paigaldati poole väiksemad plaadid, viirutatud punase ja valge inkrustatsiooniga. Kõik liitekohad olid üle valatud asfaldiga, aga iga kivi allküljel oli raidkirjaline tekst, mis teatas, et Nebukadnetsar, Babüloonia kuningas, oli sillutanud Aibur-šabu šadukiviplaatidega peajumal Marduki protsessiooni jaoks.
Dekoor
pisi|Lõvkujutisega [[bareljeefid Babüloni protsessioonitee külgseinte friisidelt. Pergamoni muuseum, Berliin]]
Tänavat piiravad telliskivimüürseinad olid kaunistatud madalal asuva friisiga, mis paigaldati värvilise glasuuriga kaetud madalreljeeftelliskividest. Kujutatud oli ainult üht liiki pühasid loomi – jumalanna Ištari lõvisid. Viimased olid kujutatud laialt avatud hambuliste lõugadega ja lehvivate kollaste või punaste lakkadega. Kokku oli müüridel 120 lõvi ja lõvide ähvardav poos pidi sissetungijale muljet avaldama. Mõju võimendas tolleaegne uskumus, et muinasjutuolendid ja kurjad vaimud eksisteerivad reaalsuses ka tegelikult. Lõvide valgeid või kollaseid reljeefe helesinisel või tumesilisel taustal ilmestavad mustervööndid friisi üla- ja alaservas.
Taluteenija
Taluteenija on naissoost tööline, kes elab aasta ringi talu pererahva juures ja saab palka selle eest, et ta abistab peremeest või perenaist.
Samalaadset meessoost töölist nimetatakse sulaseks.
Vepsa köök
Vepslaste toidulaual esineb vähe liha, rohkem on seal aedvilja-, tangu-, kala- ja seenetoite.
Kartuli kõrval tarvitatakse rohkesti kapsast, kaalikat, naerist ja hernest. Kartulist valmistatakse nii vormiroogi kui ka pirukatäidiseid, hernejahust valmistatakse herneleiba.
Palju keedetakse suppe, millele liha lisatakse vaid pühade ajal. Tavaliselt pannakse supp hommikul potiga ahju, kus see haudub õhtuni.
Kala süüakse nii värskelt, kuivatatult kui ka soolatult. Tunnustatud kala on säinas.
Peolaua juurde kuulusid varem kindlasti valge leib ja kalitsad, mis meenutavad korpe, samuti mitmesuguse täidisega pirukad.
Palju joodi kalja. Nii on Kesk-Vepsas üldtuntud naerikali (repoi), mida peeti laupäeva- ja pühapäevajoogiks. Kindlalt kuulus aga toidukordade juurde tee. Kolm korda päevas teed juua oli Äänisvepsas lausa seadus.
Traditsioonilistest pulmatoitudest on teada lihasupp, puder või munanitš (munavormiroog) ning kohupiim, mis vahel asendati hapupiimaga. Peojoogid olid õlu ja viin.
Baaba-Jagaa
pisi|Baaba-Jagaa. Ivan Bilibini maal Baaba-Jagaa (vene Баба-яга) on üleloomulik olend vene ja teistes slaavi muinasjuttudes, kes ilmub õudse väljanägemisega inimsööjast nõiana. Ta liigub ringi uhmris, hoides käes uhmrinuia. Ta elab sügaval metsas kanajalgadel või ühel kanajalal seisvas palkmajas. Ta kehastab mõnikord emalikku rolli ning seostub metsloomadega. Vladimir Propp määratleb teda oma muinasjutumorfoloogias kas kahjuri või kinkijana. Ta võib neid, kes temaga kohtuvad nii takistada kui aidata.
Esimene kirjalik viide Baaba-Jagaale on 1755. aastal ilmunud Mihhail Lomonossovi Vene grammatikas (Rossiiskaja grammatika), kus teda mainitakse kahel korral teiste vene muinasjututegelaste seas.
Mõnedes muinasjuttudes esineb Baaba-Jagaa kolme õena, kes kannavad sama nime.
Lääneslaavlastel kannab sarnane tegelane nime Ježibaba.
Naksaliidid
Naksaliidid on üldnimetus, millega tähistatakse Indias tegutsevaid kommunistlikke sõjalisi grupeeringuid. Idapoolsetes osariikides (Biharis, Lääne-Bengalis ja Orissas) nimetavad need endid enamasti maoistideks, samas kui lõunaosariikides nagu Andhra Pradesh tuntakse neid teiste nimetuste all. 1967. aastal kuulutati naksalism Indias terroriliikumiseks (Unlawful Activities (Prevention) Act of India).
Liikumise nimetus tuleneb Naxalbari küla nimest Lääne-Bengali osariigis, kust see alguse sai. Naksaliite peetakse äärmusvasakpoolseteks radikaalseteks kommunistideks, kes toetavad maoistlikku poliitilist ideoloogiat. Naksalism sündis India marksistliku kommunistliku partei lõhenemisest 1967. aastal, mille tagajärjel sündis India marksistlik-leninistlik kommunistlik partei. Liikumise algne kese oli Lääne-Bengalis. Hiljem levis see põrandaaluste rühmituste, näiteks India maoistliku kommunistliku partei tegevuse kaudu Kesk- ja Ida-India mahajäänud maaregioonidesse nagu Chhattisgarh, Orissa ja Andhra Pradesh.
2009. aastaks tegutsesid naksaliidid kümne India osariigi umbes 180 piirkonnas, mis moodustavad kokku ligi 40% India pindalast. Nende tegevus on eriti intensiivne nn Punases koridoris, kus nad hoiavad kontrolli all 92 000 ruutkilomeetrit. India julgeolekuagentuuri hinnangul kuulub naksaliitide hulka 20 000 relvastatud ja 50 000 relvastamata liiget. Nende kasvav mõjuvõim sundis India peaministrit Manmohan Singhi kuulutama neid kõige tõsisemaks siseohuks India rahvuslikule julgeolekule.
Veebruaris 2009 andis India keskvalitsus teada kavast alustada laiaulatuslikku koordineeritud operatsiooni kõigis asjassepuutuvates osariikides (Chhattisgarh, Orissa, Andhra Pradesh, Maharashtra, Jharkhand, Bihar, Uttar Pradesh ja Lääne-Bengal), et lõigata naksaliidid ära kõigist põgenemisteedest.
Eelkõige on naksaliitide eesmärgiks rahvademokraatia kehtestamine ja agraarmajanduse hoogustamine Indias. Võitlus on suunatud föderalismi, kapitalismi ja imperialismi vastu. Nad harrastavad sissisõja taktikat, rünnates valitsusasutusi ja politseijaoskondi, vabastades vanglatest sinna vangistatud võitlejaid, hävitades raudteid ja riigi vara. Oma tegevuse rahastamiseks teevad naksaliidid koostööd kuritegelike jõukudega, tegelevad relva-, narko- ja inimkaubandusega, lunaraha saamiseks on röövitud välismaalasi. Kohati on nad vähemusgruppide ning kohalike poliitikute ja parteide seas vägagi populaarsed. Viimase kahekümne aasta vältel (1990–2010) on võitlustes hukkunud umbes 11 000 inimest, neist pooled India armee ja naksaliitide tulejoonele jäänud tsiviilelanikud. Kahtlemata on osa süüd naksaliitide tegevuses ka Indial, mis pöörab liiga vähe tähelepanu oma regionaalpoliitikale ning kus on palju keerukaid ühiskondlik-poliitilisi probleeme.
Kuna enamik aktiivsest maoistlikust tegevusest on Lõuna-Aasias leidnud aset pärast Mao surma, väidavad paljud, et Nepali ja India nähtused on üksnes maoismi järelvirvendus, sest džinni pudelisse tagasi ei pane. Samas peab Hiina maoismi endiselt oma põhiideoloogiaks ning jagab Nepali ja India maoistidele relvi, pakub rahalist ja moraalset tuge, omades selleks Lõuna-Aasia mõistes pea piiramatuid majanduslikke võimalusi. Ning mis kõige ebameeldivam, Hiina teeb seda jätkuvalt salaja, üritades jätta muljet normaalsest, läänelikke väärtusi kandvast riigist.
Pilliroog (perekond)
Eestis kasvab üks liik, harilik pilliroog.
Nendrė
Vaikimise väraval
"Vaikimise väraval: kooliõpilaste kogutud mälestusi küüditamisest" on raamat president Lennart Meri algatatud küüditamismälestuste kogumise võistluse parimatest töödest. Kokku avaldati 51 küüditatu memuaarid. Raamat ilmus 2001. aastal.
Kaire Nurk
Kaire Nurk (sündinud 1979) on eesti muusik.
Ta mängib klahvpille ansamblis Loits (ansambel).
Ta on trummar Simo Atso ema.
Sliač
Sliač (ungari keeles Szliács) on linn Slovakkias Banská Bystrica maakonnas Zvoleni ringkonnas.
Sliač on kuurortlinn, seal asuvad tervistavad kuumaveeallikad.
Linna lähedal asub Sliači lennujaam. 31.detsembril 2020 lõpetati Sliači lennujaamast reisilennud. Sliači lennujaam on sestpeale kasutusel ainult sõjaväelennujaamana.
Geograafiline asend
Sliač asub Zvoleni nõos, Zvolenist vahetult põhjas ja Banská Bystricast ligikaudu 14 km lõunas.
Ajalugu
Sliači asula moodustati 1959. aastal Hájniky, Rybáre ja Sliač-kúpele külade ühendamise tulemusel. Linnaõigused sai Sliač 1. märtsil 1969. Hájniky ja Rybáre külasid on ürikutes esmamainitud 13. sajandi keskel.
Rahvastik
Slovakkia 2021. aasta rahvaloenduse andmetel oli Sliači elanikest slovakke 95,48%, tšehhe 1,19% ja ungarlasi 0,43%. Rahvus oli teadmata 2,04%-l elanikest.
Mate Parlov
Mate Parlov (16. november 1948 Split – 29. juuli 2008 Pula) oli Horvaatia ja Jugoslaavia poksija.
Parlov osales harrastajana kokku 310 kohtumisel, millest ta võitis 297 ja kaotas 13 kohtumist. Ta oli kokku kaheksakordne Jugoslaavia meister – II keskkaalus (kuni 75 kg) aastatel 1967–1970 ning poolraskekaalus (kuni 81 kg) aastatel 1971–1974. Ta oli kaks korda Jugoslaavia aasta parim sportlane (1972 ja 1974).
Parlov võitis poolraskekaalus (kuni 81 kg) kuldmedali ja tuli maailmameistriks 1. maailmameistrivõistlustel (Havanna, 1974).
Parlov poksis maist 1975 kuni märtsini 1980 elukutselisena ning pidas kokku 29 kohtumist. Ta võitis neist 24 (neist 12 nokaudiga) ja kaotas 3 (neist 1 nokaudiga) ning viigistas 2 kohtumist. Ta on olnud elukutseliste erinevate kaalukategooriate ja poksiorganisatsioonide Euroopa ja maailmameister.
Limbaži piirkond
Limbaži piirkond on 1. järgu haldusüksus (piirkond) Lätis.
Piirkond moodustati 2021. aastal, kui endised Limbaži, Salatsi ja Aloja piirkonnad ühiseks omavalitsuseks ühendati. Tekkinud uus omavalitsus vastab pindalalt praktiliselt endisele Limbaži rajoonile, vaid selle Lēdurga vald kuulub nüüdsel ajal Sigulda piirkonda.
Soodesõda
Soodesõda ehk soosõda oli vastasseis Moskva maaparandajate ja Eesti haritlaskonna vahel, mis lõppes 30 sookaitseala moodustamisega 1981. aastal.
Obinitsa muuseum
thumb|Obinitsa muuseum (2013 sügis) pisi|Obinitsa muuseum (2015) Obinitsa muuseum on 1995. aastal Obinitsas avatud muuseum. Alates 2019. aastast kuulub muuseum Setomaa Muuseumide koosseisu.
Muuseumis on väljapanekud Setumaa ajaloo ja kultuuri kohta. Nende seas on näiteks setu naiste käsitööloomingut, arheoloogiaväljapanek, tsässon. Muuseumi eesmärk on koguda ja säilitada eelkõike Meremäe valla piirkonna külade ajalugu, esemeid ja kultuuripärandit.
2012. aasta seisuga on muuseumi kogudes ligi 2000 eksponaati. Valdav osa muuseumi esemetest on ajavahemikust 1910–1940. Esindatud on talumajapidamise esemed: voodirõivad, käterätikud, pühaserätid, põranderiided, laudlinad, kööginõud, puutööriistad, mööbel. Esinduslik on ka setu rahvarõivaste kogu: hammed, sukmanid, räbikud, vööd, peavööd, kaatsad, pealinikud, põlled, sukad, kasukad, saapad, vildid jne.
Ajalugu
Praeguses muuseumihoones asus enne 1994. aastat Obinitsa raamatukogu, selle juhataja oli Liidia Sillaots. Aprillis 1994 kolis raamatukogu uutesse ruumidesse Obinitsa lasteaia hoones. Sama aasta augustis oli tühjaks jäänud raamatukogu hoones I Setu kuningriigi päevade raames pühaserättide näitus. Sellest sai alguse Liidia Sillaotsa soov luua Obinitsasse väike koduloomuuseum. 3. juunil 1995 pühitseti sisse Obinitsa muuseumitarõ. Samal päeval toodi Seto lauluema kuju juurde maakive, millele panna mälestustahvlid kohalikele suurleelotajatele: Hemmo Mastile, Nasta Lustile, Okse Luigele ja Tepa Vahvikule. Muuseumitarõ all orus olev Obinitsa paisjärv pühitseti Obinitsa koguduse preestri Rafael Hindrikuse poolt.
OHSAS 18001
OHSAS 18001 (inglise keeles Occupational Health and Safety Assessment Series)'' on rahvusvaheliselt tunnustatud töötervishoiu ja ohutuse juhtimise süsteem.
OHSAS 18001 kvaliteedijuhtimise sertifikaat on kasutusel üle maailma, ka Eestis. .
Vajalikkus
Tööohutuse ja töötervishoiu tagamine on organisatsioonide jaoks nii legaalne kui ka moraalne vastutus. Töötervishoid ja tööohutus on organisatsioonide jaoks olulised valdkonnad, mille haldamiseks ja tagamiseks peaksid igas organisatsioonis olema kasutusel vastavad meetmed. Süsteem töötervishoiu ja tööohutuse tagamiseks aitab vähendada riske ning suurendab töötajate tööviljakust ja ettevõtte tootlikkust. Samuti on olulisel kohal organisatsiooni maine teiste organisatsioonide ja klientide ees ning vastavate juhtimissüsteemide kasutuselevõtt aitab suurendada organisatsiooni reliaablust.
OHSAS 18001 juhtimissüsteem hõlmab minimaalseid nõudeid töökeskkonna ohutuse ja töötajate tervise optimaalse turvalisuse tagamiseks. Standardi abil saab määrata organisatsiooni strateegiad ja tegevused ning järelevalve eesmärgil tagada töökeskkonna ohutuse ja võimalikult head töötingimused.
Peamised probleemid, mille puhul standardi OHSAS 18001 kasutuselevõtt organisatsioonis parandab töökeskkonda ja tööohutust, hõlmavad äritegevuse õigusaktidele vastavuse järelevalvet, organisatsiooni mainet, töötajate haigestumist ja tööõnnetusi, töötajate kaasamist organisatsiooni tegevusse. Briti standardiamet (The British Standards Institution) on nimetanud peamisena järgmisi standardi OHSAS 18001 eesmärke:
Standardi väljatöötamine
Standardi väljatöötamise ajendiks oli tööohutust ja töötervishoidu reguleeriva ülemaailmse kvaliteedijuhtimissüsteemi puudumine turul. Standardi OHSAS 18001 väljatöötamine algas Suurbritannias.
Uue standardi väljatöötamisel võeti aluseks sel ajal olemasolevad standardid, nagu näiteks BS8800:1996. OHSAS 18001 arendusmeeskonda kuulus spetsialiste kaubandusorganisatsioonidest, konsultatsioonifirmadest, juhtorganisatsioonidest, samuti töötasid OHSAS 18001 väljatöötamise juures sertifitseerijad.
Esimene OHSAS 18001 versioon anti välja aastal 1999. Pärast väljaandmist on standard läbinud mitu uuenduskuuri, mis aitavad seda juhtimissüsteemi organisatsiooni hõlpsamalt integreerida ning ühitada ka teiste organisatsioonis olevate kvaliteedijuhtimise süsteemidega. Esimene versioon kuulutati kehtetuks alates aastast 2009, praegu kehtib versioon OHSAS 18001.
Kasutus
OHSAS 18001 on üle maailma kõige kasutatavam töötervishoiu ja tööohutuse juhtimissüsteem. OHSAS 18001 tööohutuse ja töötervishoiu juhtimissüsteem sobib kasutamiseks nii suurtes organisatsioonides kui ka väikestes ja keskmise suurusega ettevõtetes. Viimase uuringu OHSAS 18001 ülemaailmse kasutamise kohta tegi OHSAS Project Group, kelle uuringust selgus, et OHSAS oli siis kasutusel 116 riigis ning välja oli antud 54 357 sertifikaati (2009. aasta andmetel).
Eestis on standard OHSAS 18001 kasutusel 213 ettevõttes (oktoobri 2017 andmetel). Esimesena võttis sertifikaadi kasutusele OÜ TJO Konsultatsioonid aastal 2002. Uuringutest on selgunud, et OHSAS 18001 integreerimine organisatsiooni aitab eelkõige vähendada normist kõrvalekalduvaid töötegevusi ja töövõtteid. OHSAS 18001 lülitamine organisatsiooni, millel juba on oma tööohutuse ja töötervishoiu juhtimise süsteem, aitab vastavaid valdkondi veel turvalisemaks muuta.
Uuendused
Praegu kehtivat standardit OHSAS 18001 uuendati viimati juulis 2007. Põhiline erinevus võrreldes varasemate versioonidega on ühilduvus teiste standarditega. 2007. aasta versiooni saab nüüd kergemini ühitada organisatsiooni teiste kvaliteedijuhtimise süsteemidega nagu ISO 9000 ja ISO 14000. Samuti saab standardit OHSAS 18001 kombineerida näiteks maanteeliikluse standardiga ISO 39001, et tagada töötajate ohutus ka liikluses.
ISO 45001
Standard ISO 45001 plaanitakse valmis saada ja avaldada märtsis 2018. Varem on standardi väljaandmist mitu korda edasi lükatud. Algselt oli plaanis ISO 45001 välja anda 2016. aastal.
Arvatakse, et ISO 45001 hakkab asendama standardit OHSAS 18001.
Ebola jõgi
pisi|Ebola jõgi Ebola jõgi (ka Legbala jõgi) on jõgi Aafrikas Kongo Demokraatliku Vabariigi põhjaosas. Ebola jõgi on ligikaudu 200 km pikkune Kongo jõe lisajõgi.
Ebola järgi on nime saanud viiruseperekond Ebolavirus ja mitmed viiruseliigid (nt Ebola viirus)  ja Ebola viirushaigus.
Eeva Talsi
pisi|Eeva Talsi 29. märtsil 2014 esinemas ansambli [[Curly Strings koosseisus Tallinn Music Weekil]] Eeva Talsi (sünninimi Eeva Lindal; 17. detsembril 1988 Tartus) on eesti viiuldaja ja laulja.
Elulugu
Eeva Lindal alustas viiuliõpinguid kolmeaastaselt. 2002. aastal lõpetas ta Ülenurme Muusikakooli.
Ta tegutseb kahes muusikakollektiivis:
Ta töötab pärimusmuusika osakonna juhatajana Heino Elleri nimelises Tartu Muusikakoolis. Kirjutab laule.
Isiklikku
Tema lapsepõlvekodu oli Ülenurmel. Tema isa on Kalev Lindal. Eeval on aasta ja kaheksa kuud vanem õde Anni. Talsi vanaisa Aksel Herbert Lindal pääses imekombel 1949. aasta märtsis Siberisse küüditamisest.
Alates 6. augustist 2011 on ta abielus Villu Talsiga. 2018. aasta 28. detsembril sündis neil tütar Lilli ja 7. juunil 2023 sündis neil poeg Johannes.
Abengourou departemang
Departemang jaguneb viieks vallaks:
Tcl
Tcl (algul Tool Command Language, kirjutatakse enamasti ikka "Tcl", mitte "TCL" ja hääldatakse [tikl]) on skriptimiskeel, mille töötas 1988. aasta kevadel välja California Ülikooli õppejõud John Ousterhout.
Ajal, mil Tcl loodi, polnud graafilised kasutajaliidesed veel levinud ja enamikku operatsioone tehti lihtsalt käske sisestades. Tcl'i looja kirjutas tol ajal mitu rakendust, mille käivitamiseks oli vaja käske. Kuna käsud iseenesest olid rakenduse endaga võrreldes vähem tähtsad, ei pööratud nendele tähelepanu ja nii kirjutati iga rakenduse jaoks uued käsud, mis muutusid väga spetsiifiliseks ja süntaktiliselt lohakaks. John Ousterhout aga otsustas luua lihtsa skriptimiskeele, mis oleks kergesti ülekantav ja mida oleks seega võimalik kasutada paljude rakenduste loomisel. Tcl'i loomisel oli põhieesmärgiks lihtsus. Lihtne rakendus pidi tähendama ka lihtsat (ja võimalikult lühikest) koodi.
Tcl võimaldab luua ka lihtsaid graafilisi kasutajaliideseid ja selle jaoks on Tcl'i juures Tk (Tool Kit), mis kätkeb endas graafikatööriistu. Tcl'it koos graafiliste tööriistadega nimetatakse Tcl/Tk.
Tcl'i kasutusvaldkonnad
Kuna Tcl on ülesehituselt väga paindlik, siis saab seda kasutada mitmes valdkonnas. Tcl'is on kirjutatud veebirakendusi, veebiserverite tarkvara andmebaasidega tegelemiseks, vahendeid opereerimaks tavaliste andmebaasidega, graafilisi kasutajaliideseid, testprogramme testimaks näiteks Tcl'is või mõnes teises keeles kirjutatud programmide tööd, samuti peidetakse Tcl'i erinevatesse rakendustesse (näiteks Cisco võrgutooted, TiVo jms) ja palju muud.
Süntaks
Käske saab proovida, sisestades UNIX-i keskkonnas, kuhu on installitud Tcl, käsu "tclsh", mille peale käivitatakse interaktiivne keskkond. Tcl'i käsud on eraldi ridadel või semikooloniga eraldatud. Näiteks summa arvutamiseks sobib käsk expr 20 + 10 milles esimene sõna ("expr") on käsk ja järgnevad ("20", "+" ja "10") on selle käsu argumendid.
Hello world programm näeb Tcl'is eestikeelsena välja nii: puts "Tere, maailm!"
Muutujad
Muutujaid pole Tcl'i koodis vaja eelnevalt deklareerida. Muutuja luuakse selle esimesel väärtustamisel. Näiteks muutuja x väärtustamiseks arvuga 36 piisab, kui sisestada käsk set x 36 kusjuures muutuja väärtustamisel ei ole oluline muutuja andmetüüp. Sama muutuja väärtuseks võib anda ka sõne. Muutuja väärtuse kasutamisel avaldises tuleb muutuja nime ette panna dollarimärk ($) expr 14 + $x
Tsüklid
Tcl toetab ka tsükleid. Realiseeritud on nii for- kui ka while-tsükkel. Tsüklid on tavapärase ehitusega. For-tsükli alguses sisaldub tsüklimuutuja algväärtustamine, lõputingimus ja tsüklisamm. While-tsükli päises sisaldub ainult lõputingimus – täidetakse, kuni tingimus on tõene. Tsüklimuutuja suurendamine ühevõrra käib käsuga "incr". Näidiseks sobib for-tsükkel for {set i 0} {$i < 5} {incr i} { puts "$i ruudus on [expr $i * $i]" } Eelpool defineeritud tsükkel väljastab arvude 1, 2, 3 ja 4 ruudud kasvavas järjestuses.
Protseduur
Alamprogramm ehk protseduur on Tcl'is tähistatud märksõnaga "proc" proc korrutis {a b} { expr $a * $b } See protseduur tagastab etteantud arvude korrutise. Protseduuri väljakutsumiseks argumentidel 3 ja 5 tuleb sisestada korrutis 3 5
Vitspaju
Vitspaju (Salix viminalis) on pajuliste sugukonda paju perekonda kuuluv taimeliik.
Ta kasvab tavaliselt põõsana ning on Eestis pärismaine.
Vitspaju on kiirekasvuline ning teda on kasutatud energiavõsa liigina. Ta sobib samuti hästi korvipunumiseks, ning ka sel otstarbel on tehtud vitspaju istandusi.
Narva–Musta rongiliin
Narva–Musta rongiliin oli liin Ida-Virumaal Narva ja Musta (Eesti soojuselektrijaam) vahelisel raudteelõigul.
Peamiselt elektrijaama töölistele mõeldud raudteeliinil opereeris diiselrongidega viimasena Edelaraudtee. 2000. aasta sõiduplaani kohaselt kestis sõit algpunktist lõppjaama umbes 45 min. Liin suleti 2001. aastal. pisi|Auvere-Musta vaheline endine raudteetamm
Kevin Hogarth
Kevin John Hogarth (sündinud 10. veebruaril 1934) on Austraalia endine poksija.
Hogarth sai II kergekeskkaalus (kuni 67 kg) 1956. aasta Melbourne'i olümpiamängude poksivõistlustel pronksmedali, kaotades poolfinaalis hilisemale hõbemedalivõitjale Frederick Tiedtile (Iirimaa).
Hogarth oli esimene Austraalia poksija, kes on Austraalia esindajana võitnud olümpiamedali (Reginald Baker oli veel varasem, kuid tema võistles Australaasia esindajana).
Ülari
Ülari on eesti mehenimi.
Nime Ülari nimepäev on 1. september.
2022. aasta 1. jaanuari seisuga on eesnimi Ülari Eestis 144 mehel.
Piret Krumm
Piret Krumm (sündinud 20. jaanuaril 1989 Tallinnas) on eesti näitleja.
Piret Krumm lõpetas 2012. aastal Eesti Muusika- ja Teatriakadeemia lavakunstikooli XXV lennu ja töötas seejärel kuni 1. augustini 2017 Eesti Draamateatris näitlejana. Pärast seda on ta olnud vabakutseline näitleja.
2015. aasta sügisel osales ta TV3 telesaates "Su nägu kõlab tuttavalt".
Isiklikku
Ta on Katrin Karisma-Krummi ja Tõnu Kilgase tütar.
Joonia
pisi|Joonia paiknemine [[Väike-Aasias]] Joonia oli Vana-Kreeka piirkond, mis hõlmas Väike-Aasia lääneranniku keskosa ning selle läheduses paiknevaid saari. Tänapäeval kuulub mandriosa Türgile, Joonia saared aga endiselt Kreekale.
Joonia Vana-Kreeka linnad: Efesos, Mileetos, Klazomenai jt.
Põhukorv
Põhukorv (Saaremaal ka rüpp) oli suur silindriline korv, mile küljed olid tehtud hõredatest püstvarbadest. Oli kasutusel peamiselt Põhja-Eestis ja saartel. Põhukorviga kandsid talunaised loomasöödaks põhku ja heinu.
Wilsum
Wilsum on vald Saksamaal Alam-Saksi liidumaal Grafschaft Bentheimi kreisis.
Valla pindala on 47,13 km². 31. detsembril 2015 elas seal 1607 inimest.
Ajalugu
Wilsumit on esmamainitud 851. aastal. Keskajast saati kuulus see Bentheimi kerahvkonda (Grafschaft Bentheim). Hollandi mässu ajal oli kogukond aastatel 1580–1605 väga ebameeldivalt mõjutatud; palju elanikke põgenes Hollandisse. 1725. aastal ehitati kirik.
Chelsea (Manhattan)
Chelsea on naabruskond, mis asub Midtown Manhattanil New Yorgis Ameerika Ühendriikides.
Chelsea on 2,00 ruutkilomeetrit suur ja seal elab 38 242 inimest. Chelsea on üks naabruskondadest, mis on osa Manhattani neljandast piirkonnast.
pisi|248x248px|vasakul|Majad Chelseas
Korvipunumine
pisi|Korvi punuv naine [[Kamerunis]] Korvipunumine on korvide valmistamine peentest puuokstest, puujuurtest või muust materjalist.
Sivers (Õisu)
Sivers (saksa keeles Sivers a. d. H. Euseküll, ′Sivers Õisu kojast′, eristamaks neid teistest Siversi-nimelistest suguvõsadest) on Taanist pärit baltisaksa aadlisuguvõsa.
Ajalugu
Suguvõsa esimeseks esindajaks Venemaa Keisririigis ning Eesti- ja Liivimaal loetakse 1704. aastal Venemaa Keisririigi teenistusse asunud Peter von Siversit.
Peter von Siversi järglased immatrikuleeriti Liivimaa rüütelkonna aadlimatriklisse 1747. aastal nr 172 all, tema poeg Friedrich Wilhelm von Sivers (1716–1781), Liivimaa maanõunik, kanti Liivimaa rüütelkonna aadlimatriklisse nr 172 all 1747. aastal.
Suguvõsale kuulusid: Eestimaal Õisu,, Soosaare, Morna, Valguta, Räpina, Vara, Tähtvere, Kassinurme, Kaarepere, Rannu loss, Kiidjärve, Warbuse, Aru, Uusna, Pahuvere, Karksi loss ja Lätis Römershofi, Skriveri (Läti), Rencēni, Jeŗi (Seyershof) mõisad.
Siversite suguvõsaliinid
Siversite suguvõsa oli suurearvuline ning nende eristamiseks kasutati liigitamist pärusmõisate järgi: pisi|[[Peter von Sivers (1674–1740)]]
Kabardi-tšerkessikeelne Vikipeedia
pisi|Logo Kabardi-tšerkessikeelne Vikipeedia (Kabardi-tšerkessi keeles Адыгэбзэ Уикипедиэ) on Vikipeedia kabardi-tšerkessikeelne versioon.
Seal on artiklit, millega see on artiklite arvult. keeleversioon.
Sideamet
Sideamet oli 1. augustil 1998 Eesti Vabariigi Elekterside Riigi Inspektsiooni (kasutati ka nime Riigi Elekterside Inspektsioon (lühend REI)) baasil asutatud Majandus- ja Kommunikatsiooniministeeriumi valitsemisalas olnud valitsusasutus. 2007. aastal liideti Sideameti üksused Tehnilise Järelevalve Ametiga.
Sideamet esindas Eestit mitmes rahvusvahelises organisatsioonis (näiteks ITU, CEPT, UPU). .
Alati on alati
"Alati on alati" on 2012. aasta Eesti dokumentaalfilm, mille on lavastanud Tõnis Lepik. Filmis portreteeritakse kunstnik Jaan Paavlet (1940–2010), jälgides tema tegevust viimase eluaasta jooksul.
Vaseroosteroheline
Vaseroosteroheline ehk vaseroheline on hele sinakasroheline värvitoon, mis sarnaneb vase pinnale tekkiva rohelise paatina värvusega. Laensõna saksa keelest (Kupfergrün), vaseroheliseks nimetatakse ka pigmenti (verdigris).
Variatsioonid
1821. aasta värviõpik "Werner's Nomenclature of Colours" näitab vaserohelist (verdigris green) ereda sinaka rohelisena, mis on segatud smaragdrohelisest, rohkest Preisi sinisest (Berlin blue) ja natukesest valgest. Värvuse näideteks toob ta pikasabalise rohelise papagoi (Small long-tailed Green Parrot) saba värvuse ja vaserooste tooni.
Loodusteadlastele ja linnuvaatlejatele määratud värviõpik, 1886. aastal ilmunud "A nomenclature of colors for naturalists..." soovitab vaserohelist (verdigris green) segada viridiaanist, kaadmium-helekollasest ja valgest, selle värvus on mahe sinakasroheline.
RAL Classic värvikaardi toon 6000 Patinagrün on malahiitrohelisega sarnanev keskmine tooniga roheline.
Pantone värvikaardi toon 12-0225 Patina Green on särav soojatooniline õrnroheline.
ISCC-NBS-i värvide tähistamise süsteemi värvinimede käsiraamat "Color: universal language and dictionary of names" nimetab tooni Verdigris keskmiseks kollakaks roheliseks, tooni Verdigris Green heleroheliseks.
Jaapani traditsiooniliste värvide hulka kuuluv värv rokushō-iro 緑青色 'paatina värv' on küllastatud jahe keskmine roheline.
Veebivärv Verdigris on särav sinakasroheline mitmes eri variandis.
Music is the Key
"Music Is the Key" on Saksa laulja ja laulukirjutaja Sarah Connori ja ameerika a cappella rühma Naturally 7'i esitatud ballaad. Laulu autoriteks on Rob Tyger ja Kay Denar.
"Music Is the Key" anti välja 3. novembril 2003 Sarah kolmanda stuudioalbumi Key to My Soul (2003) singlina.
"Sarah Connor (album)" (2004)
"Music Is the Key" ilmus ka Sarah Connori kogumikalbumil "Sarah Connor", mis anti välja 9. märtsil 2004.
Claude Gonçalves
Joaquim Claude Gonçalves Araújo (sündinud 9. aprillil 1994 Proprianos) on Portugali jalgpallur, kes mängib kaitsva poolkaitsjana Bulgaaria kõrgliigaklubis Razgradi Ludogorets.
Ta sündis Korsikal ja alustas klubikarjääri Korsika jalgpalliklubis AC Ajaccio. Klubi põhimeeskonnas debüteeris ta Prantsusmaa kõrgliigas 2013. aasta septembris.
2016. aasta augustis sõlmis ta kaheaastase lepingu Portugali kõrgliigaklubiga Tondela. Hooajal 2018/19 mängis Gonçalves Prantsusmaa esiliigaklubis Troyes. 2019. aasta suvel naasis ta Portugali kõrgliigasse, sõlmides lepingu Gil Vicentega, kus mängis kaks hooaega.
2021. aasta mais liitus ta Razgradi Ludogoretsiga. Hooajal 2021/22 tuli ta klubiga Bulgaaria meistriks.
2014. aastal mängis Gonçalves viiel korral Portugali kuni 20-aastaste koondises.
Risti tänav
pisi|Risti tänav 2013. a septembri õhtul Risti tänav (aastani 1939 ja 1950–1990 Silikaadi tänav) on Tallinnas Nõmme linnaosas Rahumäe ja Liiva asumis asuv tänav. Tänav algab Järve Keskuse lähedalt ja lõppeb Orava tänavaga ristumisel.
Juss Piho
Juss Piho (sündinud 14. juulil 1963 Tallinnas) on vabakutseline eesti maalikunstnik.
Ta on Eesti Maalikunstnike Liidu liige, Eesti Kunstnike Liidu liige ja IBBY auliige.
Ta on saanud mitu rahvusvahelist preemiat. Juss Piho ja Tiit Jürna pälvisid 2007. aastal Eesti Rahvusraamatukogu eripreemia Kuldraamat.
Tema esimesed karikatuurid ilmusid 1978. aastal ajalehtedes Säde ja Õhtuleht, samast ajast hakkas joonistama ka Pikrile.
2013. aastal andis Piho välja maaliraamatu "Äraseletatud pildid", kus tema maalidest kirjutavad kultuuriinimesed, näitlejad, luuletajad, kirjanikud, muusikud ja filmimehed.
2020, 2021, 2022 aastal oli ta Konrad Mäe preemia nominent.
Isiklikku
Juss Piho on karikaturist Evald Piho poeg. Tal on kaks poega, Aap Piho ja Kaarel Piho.
Mart Aas
Mart Aas (sündinud 4. mail 1972 Tallinnas) on eesti näitleja ja näitekirjanik.
Haridus
Ta on õppinud aastatel 1979–1986 Tallinna 46. Keskkoolis (kunstiklassis). Lõpetanud 1991. aastal Tallinna Ehitus- ja Mehaanikatehnikumi autode erialal ning 1997. aastal Eesti Humanitaarinstituudi (teatri õppetoolis). Täiendanud end Jan Peszeki, Andrei Mogutši jt näitlejatehnika meistriklassides ning Paula Salmineni dramaturgiakoolitusel.
Töö
Tegutsenud 1994–2003 Theatrumis (asutajaliige), hiljem olnud vabakutseline. 2005. aastast mänginud, kirjutanud ja lavastanud mittekoosseisulisena põhiliselt Tartu Uues Teatris. Kirjutanud näidendeid ja lavastanud neid, esinenud Erki Kasemetsa Polygon teatri performance 'itel, mänginud filmis („Protsess”, 2010, Balti Filmi- ja Meediakool) ning teleseriaalides („Ment”, 2012–13; „Köök”, 2015).
Ta on Pärnus asuva Eesti Vabariigi iseseisvuse väljakuulutamise mälestusmärgi autor (2008, kaasautorid Kaarel Eelma ja Mikk Mutso).
Raamatud
"Kaksindus", näidendikogumiku üks kolmest näidendist. (näidend, väljaandja Eesti Teatri Agentuur)
Šalva Natelašvili
Šalva Natelašvili (gruusia: შალვა ნათელაშვილი; sündinud 17. veebruaril 1958 Dušetis) on Gruusia poliitik, Gruusia Leiboristliku Partei (eesti ajakirjanduses ka Gruusia Tööpartei, Gruusia Töölispartei) juht ja asutaja.
Lõpetanud Thbilisi Riikliku Ülikooli õigusteaduskonna, õppinud Nõukogude Liidu Välisministeeriumi Diplomaatide Koolis. Töötanud Gruusia peaprokuratuuris.
Riiul
pisi|Raamaturiiulid Riiul on vertikaalpinna külge kinnitatud alus või iseseisev seadis riiulilaudade ehk laudidega, kuhu saab paigutada asju, nt raamatuid (raamaturiiul).
Šalva Natelašvili
Gruusia parlamendi liige aastatel 1992–1999 ja alates 2008. aastast. 1995. aastal asutas Leiboristliku partei, millest sai tollane peamine Eduard Ševardnadzele vastanduv opositsioonijõud.
2003. aastal Ševardnadze võimult tõuganud Roosirevolutsiooni päevil toetas Natelašvili Ševardnadzet ja jätkas edaspidi uueks presidendiks tõusnud Mihheil Saakašvili tulise vastasena. 2004. aasta presidendivalimisi Natelašvili partei boikoteeris.
2007. aasta valitsusvastaste rahutuste päevil süüdistas prokuratuur Natelašvilit spionaažis ja vandenõus valitsuse kukutamiseks. Natelašvili süüdistas Saakašvili valitsust katses teda tappa ja palus Ameerika Ühendriikidelt oma pereliikmetele poliitilist varjupaika. Mõne päeva pärast võeti süüdistused spionaažis tagasi ja Natelašvili sai kandideerida 2008. aasta presidendivalimistel, kus kogus ametlikel andmetel umbes 6,5% häältest ja jäi neljandaks.
Abielus, kaks last.
SP Muusikaprojekt
OÜ SP Muusikaprojekt (ka: SP Muusika) on 1994. aastast tegutsev Eesti muusikakirjastus.
Kirjastus on keskendunud Eesti süvamuusika väljaandmisele. Välja on antud näiteks Eesti uuema koorimuusika salvestisi, Cyrillus Kreegi "Reekviem".
Spandau Ballet
Spandau Ballet on 1979. aastal tegevust alustanud uusromantistlik Inglise ansambel. Bändi klassikalisse koosseisu kuuluvad kitarristid Gary ja Martin Kemp, laulja Tony Hadley, saksofonist Steve Norman ja trummar John Keeble. Veel on bändis olnud bassimängijad Michael Ellison ja Richard Miller. Spandau Ballet' tuntuimad laulud on "True", "Gold", "Chant No. 1", "Only When You Leave" ja "Lifeline".
Herodes Atticuse odeion
pisi|2018 pisi|Odeioni varemed umbes 1880. aastal Herodes Atticuse odeion (kreeka keeles Ωδείο Ηρώδου του Αττικού) on Ateena akropoli jalamil osaliselt kaljusse õõnestatud rooma stiilis teater (odeion), mille 2. sajandil pKr elanud filantroop Herodes Atticus lasi rajada mälestusmärgiks oma naisele.
Herodes Atticus oli kreeklasest Rooma kodanik, kes rajas Ateenasse odeioni 161. aastal oma roomlannast naise Appia Annia Regilla mälestuseks. Paika kasutati kontsertide esitamiseks, see mahutas viietuhandepealise publiku. Odeioni rüüstasid ja jätsid varemetesse herulid 267. aastal.
Tänapäeval on paiga aadress Dionysíou Areopagítou tänaval. Kivist istmeread ja orkestra renoveeriti 1950. aastal. Sellest alates on see olnud iga-aastase Ateena festivali esinemispaik, lisaks on seal toimunud teisi olulisi kontserte ja muid üritusi.
Veneetsia aken
Veneetsia aken ehk Palladio motiiv ehk Serliana on sammaste või kolonettidega kolmeks jaotatud aken, uks või kaaristu, mille keskmine osa on külgmistest laiem ja kõrgem ning tõuseb esile kõrge ümarkaarega. Kitsamatel külgmistel osadel on rõhtsillused.
Raamaturiiul
pisi|Raamaturiiulid Raamaturiiul on riiul, kuhu saab paigutada raamatuid või muid trükiseid.
Chinatown (Manhattan)
pisi|273x273px|Manhattani Chinatown Manhattani Chinatown on naabruskond, mis asub Lower Manhattanil Manhattani linnaosas New Yorgis Ameerika Ühendriikides.
Herman Kare Tournament
Herman Kare Tournament on Soomes toimuv maadlusvõistlus.
Chinatown (Manhattan)
Chinatownis elab 90 000 – 100 000 inimest. Chinatown piirneb Lower East Side'i, Little Italyi, Civic Centeri ja Tribecaga.
Herman Kare Tournament
Eesti maadlusvõistlustel
Eesti on sellelt võistlustelt saanud mitu medalit. Näiteks 2007. aastal võitis seal esikoha Heiki Nabi.
Žemieji Karačiūnai
pisi| Žemieji Karačiūnai (poola keeles Karaczuny Dolne) on Vilniuse linnaosa, mis asub linna kirdeosas Antakalnise valla territooriumil. Žemieji Karačiūnai piirneb edelas Veržuvaga, lõunas Vinciūniškėsega, idas Aukštieji Karačiūnaiga, põhjas Vismalaiga, loodes Pečiukaiga, läänes üle Nerise Ožkiniaiga.
Linnaosa asub Antaviliai metsas. Žemieji Karačiūnai on aianduskooperatiivide piirkond.
Gert Raudsep
Gert Raudsep (sündinud 30. aprillil 1970 Tallinnas) on eesti näitleja.
Ta lõpetas aastal 1988 Tallinna 1. Keskkooli ja aastal 1992 Tallinna Konservatooriumi lavakunstikateedri 15. lennu.
Alates 2022. aasta augustist liitus Raudsep Draamateatriga.
Alates 2021. aastast on Raudsep Eesti Teatriliidu esimees.
Isiklikku
Gert Raudsepa vend on näitleja Bert Raudsep.
Kurt Kreuger
Kurt Kreuger on olnud mitme tuntud inimese nimi:
Jörg Woithe
Aastatel 1981–1987 võitis ta maailma- ja Euroopa meistrivõistlustel kaks kuld-, seitse hõbe- ja viis pronksmedalit.
1981. aastal Splitis toimunud Euroopa meistrivõistlustel tuli ta 100 meetri vabaujumises Euroopa meistriks ajaga 50,81.
Aasta hiljem tuli Woithe maailmameistriks Guayaquilis 100 meetri vabaujumises ajaga 50,18. Pronksmedali ta sai esinemise eest 200 meetri vabaujumises ajaga 1.50,71.
1983. aastal võitis ta Roomas toimunud Euroopa meistrivõistlustel hõbeda 100 meetri vabaujumises 50,29 sekundiga, hõbedad 200 meetri vabaujumises ajaga 1.50,18 ja 4 × 200 meetri vabaujumises ning pronksi 4 × 100 meetri kombineeritud teateujumises.
Kaks aastat hiljem, 1985. aastal, osales ta Sofias Euroopa meistrivõistlustel, kus võitis hõbeda 100 meetri vabaujumises ajaga 50,38 sekundit. Ta teenis veel kaks hõbemedalit 4 × 100 meetri vabaujumises ja 4 × 100 meetri kombineeritud teateujumises.
Prantsusmaal Strasbourg'is tuli Woithe esimeseks Euroopa meistriks 1987. aasta Euroopa ujumise meistrivõistlustel sprindidistantsil 50 meetri vabaujumises 22,66 sekundiga.
Aastatel 1980–1983 suutis Woithe kaheksa korda parandada 100 meetri vabaujumise Euroopa rekordit. 12. märtsil 1982. aastal ujus ta Moskvas esimese Euroopa ujujana alla 50 sekundi (49,95).